Alexander Mendiburu Alberro

Alexander Mendiburu Alberro, edo Alex Mendiburu, (Donostia) Euskal Herriko Unibertsitateko irakasle osoa eta informatikaria da eta Intelligent Systems Group Taldeko kidea da. EHUko Informatika Fakultatean lan egiten du 1988etik, Konputagailuen Arkitektura eta Teknologia sailean, Donostian.

Informatika Fakultateko dekanoa izan zen zortzi urtez, 2017tik 2025era bitarte, 2020an fakultate horretan Adimen Artifizialeko gradu berria eskaintzen hasi zela.

 Ikasketak eta doktorego-tesia 
Informatikako gradua lortu zuen Euskal Herriko Unibertsitatean. Euskal Herriko Unibertsitatean informatikan doktoratu zen gero, 2006an. Tesiaren zuzendariak José Miguel Alonso eta José Antonio Lozano Alonso irakasleak izan ziren, eta ikerketa-lanaren izenburua hau izan zen: "Parallel implementation of estimation of distribution algorithms based on probabilistic graphical models. Application to chemical calibration models" (). Gai nagusia banaketa estimatzeko algoritmoak izan ziren () Algoritmo Ebolutiboen mota bat dira, eta haien ezaugarri nagusia da eredu probabilistikoak erabiltzea aldagaien arteko mendekotasunak hautemateko. EDA algoritmoek frogatuta zuten gai zirela tamaina txiki eta ertaineko optimizazio-problemak ebazteko, baina artean ezin ziren erabili arazo ertain eta handietarako, kostu konputazional handia baitzuten. Tesiaren helburu nagusia EDA algoritmoen azpimultzo baten bertsio azkarrak (eredu grafiko probabilitiskoetan oinarritutakoak) diseinatzea izan zen, programazio paraleloa erabiliz, aldi berean lanean ari diren hainbat prozesadoreren kalkulu-potentzia ustiatzeko.

Euskal Herriko Unibertsitateko irakasle osoa da 2019tik Konputagailuen Arkitektura eta Teknologia Departamentuan.

 Ikertzailea 
Bere ikerketa-arlo nagusiak Konputazio Ebolutiboa, Eredu Grafiko Probabilistikoak, Denbora Serieak eta Konputazio Paraleloa dira.

 Erreferentziak 

 Ikus, gainera 

 Donostiako Informatika Fakultatea

 Kanpo esteka 
 Alexander Mendiburu Albero. EHUren ekoizpen zientifikoaren atarian
 Intelligent Sysems Group webgune ofiziala. Antzeko beste bat 2022ra arteko datuekin: Webgune pertsonala (2011)
 Mendiburu Alberro, Alex.Google Scholar-ren
 Mendiburu Alberro, Alex. Inguma datu-basean

Kategoria:Euskal Herriko informatikariak
Kategoria:Euskal Herriko Unibertsitateko ikasleak
Kategoria:Euskal Herriko Unibertsitateko irakasleak
Kategoria:Donostiarrak